OpenLLM-France/wikimedia huggingface dataset:
# Schweizer Radio und Fernsehen

Schweizer Radio und Fernsehen (SRF) és la companyia de radiodifusió pública de Suïssa encarregada del servei en alemany per a la Suïssa alemanya.
Creada en 2011, mitjançant la fusió de Schweizer Fernsehen i Schweizer Radio DRS, gestiona sis ràdios i tres cadenes de televisió. La nova unitat de negoci de SRG SSR, es va convertir en la casa més gran de mitjans de comunicació de la Suïssa de parla alemanya. 2.150 empleats treballen per a SRF als tres estudis principals a Basilea, Berna i Zúric.
És membre de la cadena 3Sat que emet al costat de ZDF i ARD (mitjans públics de Alemanya) i Österreichischer Rundfunk (mitjà públic d'Àustria).

## Història

El projecte de fusió dels mitjans suïssos de parla alemanya havia sorgit en 2009, com a part d'un projecte de fusió de les unitats de negoci de les diferents regions lingüístiques, així com una cooperació més estreta entre la ràdio, la televisió i els llocs en línia.
Rudolf Matter va ser designat director de la nova companyia. Era ex editor en cap de Schweizer Radio DRS, empresa radiofònica en alemany i romanx.
El canvi d'imatge més recent data de desembre de 2012.

## Senyals
### Ràdio

* Radio SRF 1: Programació generalista.
* Radio SRF 2 Kultur: Emissora cultural. Emet des de 1956.
* Radio SRF 3: Dirigida al públic juvenil.
* Radio SRF 4 News: Ràdio informativa. Emet des del 5 de novembre de 2007.
* Radio SRF Virus: Ràdio juvenil, amb major oferta musical. Va entrar a l'aire el 20 de novembre de 1999.
* Radio SRF Musikwelle: Especialitzada en música popular. Emet des de l'1 d'octubre de 1996.
Les principals ràdios tenen la seva seu en Basilea excepte Virus i Musikwelle, establertes a Zúric.

### Televisió

* SRF 1: Canal generalista. Va començar a emetre el 20 de juliol de 1953.
* SRF zwei: Ofereix una programació alternativa al primer canal. Es va inaugurar l'1 de setembre de 1997.
* SRF info: Canal d'informació contínua. Creat en 2001.
Tots els canals de televisió es produeixen des de Zuric.

## Vegeu també

* Radiotelevisione svizzera di lingua italiana
* Radio e Televisiun Rumantscha
* Radio Télévision Suisse

## Referències

* ↑ «Organisation». Schweizer Radio und Fernsehen, 07-12-2010. Arxivat de l'original el 30 de gener de 2011. [Consulta: 20 gener 2016].
* ↑ Selbstbeschreibung des Senders auf der Webseite 3sat auf einen Blick
* ↑ Medienkonvergenz und Wirtschaftlichkeit Arxivat 2015-04-02 a Wayback Machine., SRG SSR idée suisse, 18. März 2008
* ↑ Zusammenlegung der Unternehmenseinheiten je Sprachregion beschlossen Arxivat 2015-04-02 a Wayback Machine., SRG SSR idée suisse, Medienmitteilung vom 19. März 2010
* ↑ Medienkonvergenz SRG SSR: Detailkonzept für die SRG Deutschschweiz verabschiedet Arxivat 2010-12-06 a Wayback Machine., SRG SSR idée suisse, Medienmitteilung vom 21. Juni 2010
* ↑ Abteilungsleiterinnen und -leiter von SRF ernannt Arxivat 2010-12-06 a Wayback Machine., SRG SSR idée suisse, Medienmitteilung vom 30. August 2010
* ↑ SRF lanciert neue Markenwelt und erneuerten Web-Auftritt

## Enllaços externs

* Web oficial (alemany)
# Gravifotó

En física teòrica, un gravifotó (també conegut com a gravivector) és un bosó hipotètic que apareix com a excitació del tensor mètric del camp gravitacional en un espaitemps de dimensions més grans que quatre, com les descrites en les teories Kaluza–Klein. Tanmateix, les seves propietats físiques crucials són similars a les d'un fotó (massiu) car indueix una força vectorial, a voltes anomenada "cinquena força". El potencial electromagnètic $A_{\mu }$ emergeix d'una component extra del tensor mètric $g_{\mu 5}$, on el valor 5 indica la cinquena dimensió addicional.
En teories de gravetat amb supersimetria estesa (supergravetat estesa), el gravifotó és normalment un supercompany del gravitó que es comporta com un fotó i s'acobla fàcilment amb la força gravitacional. A diferència del gravitó, tanmateix, pot proporcionar una força repulsiva (així com atractiva) i per tant, tècnicament, un tipus d'antigravetat. Sota circumstàncies especials en diversos models naturals, sovint provenint de les teories 5-dimensionals esmentades, pot cancel·lar l'atracció gravitacional en el límit estàtic.

## Vegeu també

* Radió (o graviescalar)

## Referències

* ↑ Roy Maartens, "Brane-World Gravity", Living Rev. Relativity, 7, (2004), 7.
* ↑ Cosmas Zachos, "Extended Supergravity with a Gauged Central Charge", Caltech Ph.D. Thesis, (1979), ; "N=2 Supergravity Theory With A Gauged Central Charge", Phys Lett, B76, (1979), pp. 329-332. doi:10.1016/0370-2693(78)90799-2
* ↑ Joel Scherk, "Antigravity: A Crazy Idea?", Phys Lett, B88, (1979), pp. 265-267. doi:10.1016/0370-2693(79)90463-5
* ↑ David Pollard, "Antigravity and classical solutions of five-dimensional Kaluza-Klein theory", Jou Phys, A16, (1983), pp. 565-574, doi:10.1088/0305-4470/16/3/015.
* ↑ Fabbrichesi, M.; Roland, K. «Strong anti-gravity». Nuclear Physics B, 388, 2, 1992, pàg. 539. DOI: 10.1016/0550-3213(92)90626-M.
# Comissió de la Llengua Lituana

La Comissió de la Llengua Lituana (en lituà: Valstybinė lietuvių kalbos komisija) és l'organisme oficial de la República de Lituània que regula la llengua lituana.
La Comissió de la Llengua es va posar en marxa el 1961 com una entitat no governamental, sota les proteccions de l'Acadèmia de Ciències de Lituània.
Ara, es tracta d'una institució estatal, fundada sota els auspicis del Seimas (Parlament) de Lituània. El mandat de la Comissió abasta no solament la regulació i normalització de la llengua, sinó també l'aplicació de la condició de llengua oficial. La Comissió decreta sobre qüestions lingüístiques obligatòries per llei a totes les empreses, organismes, institucions i mitjans de comunicació a Lituània.

## Enllaços externs

* Web oficial Arxivat 2013-12-07 a Wayback Machine.
* Modificació de la República de Lituània sobre la llei de la comissió estatal de la llengua lituana
# Comarca de Baztan

Comarca de Baztan (en euskera Baztanaldea) és una comarca de Navarra situada a la part més nord-occidental, que limita al nord i est amb Lapurdi i Baixa Navarra (Iparralde), a l'oest amb les comarques de Bortziri i Malerreka, i al sud amb les d'Ultzamaldea i Auñamendi. La llengua majoritària de la població és el basc. Té 390,2 kilòmetres quadrats i 8.379 habitants segons dades de l'INE de 2007. És formada per tres municipis:
* Vall de Baztan
* Zugarramurdi
* Urdazubi
# Appuleia agraria

Apuleia agraria va ser una llei establerta a proposta d'Apuleu Saturní, tribú de la plebs el 652 de la fundació de Roma (101 aC), sota els cònsols Gai Mari i Luci Valeri Flac, que repartia les terres de la Gàl·lia que pogués sotmetre el cònsol Màrius; la llei també establia que el Senat Romà hauria d'aprovar en quinze dies tot el que el poble hagués votat, i en cas contrari podrien ser expulsats del senat i haurien de pagar una multa de 480 asos.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 16.
# Magnesiohögbomita-2N4S

La magnesiohögbomita-2N4S és un mineral de la classe dels òxids que pertany al grup de la högbomita.

## Característiques

La magnesiohögbomita-2N4S és un òxid de fórmula química (Mg$_{8.43}$Fe$^{2+}$$_{1.57}$)$_{sum=10}$Al$_{22}$Ti$^{4+}$₂O$_{46}$(OH)₂. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema hexagonal. La seva duresa a l'escala de Mohs es troba entre 6,5 i 7.

## Formació i jaciments

Va ser descoberta a les muntanyes de Sør Rondane, a la Terra de la Reina Maud, (Antàrtida Oriental, Antàrtida), on es troba com a cristalls euèdrics en forma de plaques o prismes hexagonals, amb plans d'escissió a {001}, sent l'únic a tot el planeta on ha estat descrita aquesta espècie mineral.

## Referències

* ↑ «Magnesiohögbomite-2N4S» (en anglès). Mindat. [Consulta: 22 març 2022].
# Francesco Daddi

Francesco Daddi (Nàpols, 1864 – Chicago, 22 d'octubre de 1945) fou un tenor italià. Al final de la seva carrera d'intèrpret va fer també papers de baix operístic.

## Biografia

Va estudiar cant i piano, dedicant-se després a la carrera de cantant d'òpera.
Va fer el seu debut al Teatro dal Verme de Milà en 1891 i l'any següent va estrenar el paper de Beppe de l'òpera Pagliaci de Ruggero Leoncavallo, en el mateix teatre al qual havia fet el seu debut.
Va actuar al Gran Teatre del Liceu la temporada 1893-1894, cantant en l'òpera Guillaume Tell de Gioachino Rossini justament el dia que l'anarquista Santiago Salvador va llençar dues bombes orsini a platea, el 7 de novembre de 1893. Com a conseqüència d'aquell atemptat van morir una vintena de persones, entre ells la germana d'un altre dels cantants d'aquella nit, la soprano Virginia Damerini.
L'any 1900 es va traslladar a viure a Londres per cantar al Royal Opera House Covent Garden, on va actuar al llarg de tota la temporada d'òpera.
La seva carrera es va consolidar en papers de comprimari, però malgrat això va arribar a cantar als Estats Units, on va actuar l'any 1907 al teatre Manhattan Opera House, el segon teatre d'òperes de Nova York. Va cantar en rols de tenor de personatges no protagonistes al llarg de diversos anys, al costat de cantants d'anomenada com ara Enrico Caruso, Marcella Sembrich, Louise Homer, Marcel Journet i Antonio Scotti. Es va traslladar després a Chicago on al llarg d'una dècada va interpretar rols de baix còmic, fins al 1920, quan es va retirar dels escenaris per dedicar-se a l'ensenyament del cant a Chicago i Nova York.
Va realitzar nombrosos enregistraments fonogràfics per al segell Columbia Records, especialment en la primera dècada del segle xx.
Va morir a la institució Chicago Home for Incurables el dia 22 d'octubre de 1945.

## Referències

* ↑ «El atentado del Liceo». La Vanguardia, 09-11-1893, pàg. 1-2.
* 1 2 «Francesco Daddi». Chicago Tribune, 23-10-1945, pàg. 12.

## Enllaços externs

* «Breve biografia». Bassocantante.com. Arxivat de l'original el 2018-10-20. [Consulta: 20 octubre 2018].
* «Discografia di Francesco Daddi». audire.it.
# Banda de la Unió Musical Santa Cecília d'Onda

La Banda de la Unió Musical Santa Cecília d'Onda és l'agrupació musical més antiga de totes les que pertanyen a la Unió Musical Santa Cecília d'Onda.

## Història
### Naixement

El 1802 l'Ajuntament d'Onda va convocar un plaça per a organista i mestre de música.
Les primeres notícies que tenim de l'existència d'una banda de música a Onda es remunten al 21 d'abril del 1854. L'acta municipal d'aquell dia permet que la societat filharmònica acabada de formar per alguns veïns d'Onda prenga el títol de municipal. Este document va ser trobat el 2003 per Daniel Torner Huguet; abans es pensava que l'origen de la banda era el 1881.
Malgrat això sabem que anteriorment ja hi havia hagut algunes agrupacions musicals a Onda com la banda de la Confraria del Rosari o grups com "Mano negra" o "Los microbios" apareguts just després de la Guerra del Francès (1808-1814).

### Consolidació

L'any 1881 s'adquirixen uniformes per a la banda de música, fet que fa suposar que es tractava ja d'una agrupació ben consolidada.
L'any 1886 es va participar en el primer certamen de Bandes de Música celebrat a la ciutat de València.
A partir d'eixe moment la banda canvia diverses vegades de nom sobretot per motius polítics i per enfrontaments quotidians, cosa que deixa entreveure la poca organització que tenia l'agrupació en el seu si.
Durant la Segona República Espanyola existixen a Onda dues bandes de música: una dirigida pel mestre Joan Baptista Ramos, assassinat el 1936, i una altra dirigida pel mestre Ismael Peris, mort el 1941.

### 1939 - 1972

Acabada la Guerra Civil Espanyola (1936-1939), les dues bandes s'ajunten i formen una sola entitat.
Cap al 1970 una forta crisi va sacsejar la Banda d'Onda.

### 1973 - 2010

El 13 de maig del 1973 es va crear la Societat Musical Unió Musical Santa Cecília d'Onda que va incorporar a la Banda de Música ja existent en aquell moment i va posar en marxa el Conservatori.
L'any 1981 es va celebrar el cent aniversari de la Banda de Música però el 2004 es va celebrar el cent cinquanta aniversari, gràcies a la troballa feta per Daniel Torner.
El 6 de desembre del 2006 es va inaugurar el nou Centre d'Estudis Musicals, Conservatori, situat al darrere de l'Auditori de la UMSCO, el qual es va construir el 1987.

## Directors

Des de la seua federació en el si de la UMSCO els seus directors han sigut:
* 1972 - 1981: Luis Sanjaime
* 1981 - 2002: Miguel Rodrigo
* 2002 - 2005: Joaquin Ortells
* 2005 - 2012: Antonio Alapont
* 2012 - : Daniel Gómez

## Activitat

Des del 1997 la Banda UMSCO ha visitat en tres ocasions el Palau de la Música de València: 1997, 1999 i 2008. Les dues darreres amb la companyia del Cor del Centre d'Estudis Musicals d'Onda.
També ha visitat la població francesa de Montendre, fruit de l'agermanament d'aquest poble amb Onda.

## Bibliografia

* 150 anys ens avalen.(M. Varella)
* Bandes de Musica de Castelló (Mediterraneo - El diario de Castellon)
# Serra de la Popa

La Serra de la Popa és una serra situada al municipi d'Alcarràs a la comarca del Segrià, amb una elevació màxima de 297,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gondarém

Gondarém és una freguesia portuguesa del municipi de Vila Nova de Cerveira, amb 7,13 km² d'àrea i 1.010 habitants (en el cens del 2011). Densitat de població: 141,7 hab/km².
Davant de Gondarém, al riu Miño, es troba l'Illa de Boega.

## Població

Nombre d'habitants :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 910 | 1 046 | 998 | 844 | 1 006 | 988 | 1 066 | 1 164 | 1 261 | 1 278 | 950 | 879 | 788 | 691 | 510 |
(Observació: Nombre d'habitants "residents", o siga, que tenien la residència oficial en aquest municipi en la data en què els censos se'n feren.)

## Referències

* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en português). Instituto Nacional de Estatística. [Consulta: 5 març 2014].
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes.
# Colibrí emplomallat de Linden

El colibrí emplomallat de Linden (Oxypogon lindenii) és una espècie d'ocell de la família dels troquílids (Trochilidae) que habita zones arbustives de muntanya al nord-oest de Veneçuela.
# Comarca de Ciudad Rodrigo

La comarca de Ciudad Rodrigo és una comarca de la província de Salamanca (Castella i Lleó). Els seus límits no es corresponen amb una divisió administrativa. Es compon de les subcomarques de La Socampana, Campo de Argañán, Campo de Yeltes, Campo de Agadones, Campo de Robledo i El Rebollar.

## Vegeu també

* La Socampana
* Campo de Argañán
* Campo de Yeltes
* Campo de Agadones
* Campo de Robledo i El Rebollar

## Enllaços externs

* Associació per al desenvolupament de la Comarca de Ciudad Rodrigo (ADECOCIR) Arxivat 2016-03-22 a Wayback Machine.
# Ardgroom

Ardgroom (en irlandès Dhá Dhroim, que vol dir "dos drumlins") és una vila d'Irlanda, al comtat de Cork, a la província de Munster, a la península de Beara. El seu nom fa referència a dos turons pedregosos dipositat per una glacera, Dromárd i Drombeg. Es troba al nord-oest de Glenbeg Lough, amb vista a l'estuari del riu Kenmare. Es troba entre la costa i les Muntanyes Slieve Miskish. El poble compta amb una botiga i oficina de correus (An Post), anomenat Harrington's. També compta amb una gasolinera Emo i un pub, The Village Inn.
Vora la vila hi un nombre de monuments megalítics, el més conegut dels quals probablement és el crómlech que es troba al sud-oest de la vila. Hi ha l'anomenat "Canfea" però a vegades se l'anomena cercle "Ardgroom SW" per distingir-lo de les restes d'un altre crómlech al nord-est de la vila. El cercle Canfea consisteix en 11 pedres, 9 d'elles encara alçades en un alineament fora del cercle. Inusualment per a un crómlech, les pedres tendeixen a disminuir cap als punts.

## Referències

* ↑ Ardgroom Outward (Stone Circle) | Ireland | The Modern Antiquarian.com

## Enllaços externs

* Cercle de pedra Ardgroom SW a Megalithia.com
# Colibrí diamant emperador

El colibrí diamant emperador (Heliodoxa imperatrix) és una espècie d'ocell de la família dels troquílids (Trochilidae) que habita boscos dels turons andins, al sud-oest de Colòmbia i nord-oest de l'Equador.
# Contracte de treball

Un contracte de treball és un tipus de contracte concretat normalment en un document acordat i signat per l'empresa i el treballador, en què s'estableixen les condicions de treball.
Un contracte de treball és el vincle que s'estableix entre una persona física o jurídica que actua com a empresari i una persona física, que actua com a treballador, pel qual es comprometen a intercanviar una prestació econòmica a canvi d'una prestació professional, iniciant una relació laboral.
Per a tenir validesa, el contracte ha de ser signat per persones amb plena capacitat jurídica, a més, el contracte ha de complir amb tres requisits bàsics, tenir un objecte, que sigui possible, lícit i determinat, una causa i consentiment.

## Vegeu també

* Conveni col·lectiu
* Salari mínim
* Ius variandi
* Intuitu personae
# Comtat de Hardin (Kentucky)

El Comtat de Hardin de Kentucky, en anglès Hardin County, Kentucky és un comtat administratiu dels Estats Units ubicat a l'Estat de Kentucky Amb el nom de Comtat de Hardin hi ha 6 comtats més en altres estats dels Estats Units. La seu del comtat de Hardin de Kentucky és la ciutat d'Elizabethtown. .
A la granja Sinking Spring dins aquest comtat, actualment un lloc històric (Birthplace National Historical Park) hi va néixer Abraham Lincoln.
Aquest comtat rep el nom de John Hardin i va ser fundat l'any 1792. Ocupa una superfície de 1.632 km² i té 105.543 habitants (2010).
Aquest comtat de Hardin és part de l'Àrea estadística metropolitana (Metropolitan Statistical Area) d'Elizabethtown-Fort Knox, KY, com també l'Àres estadística combinada (Combined Statistical Area) de Louisville/Jefferson County—Elizabethtown-Madison, KY-IN.

## Economia

L'economia del comtat de Hardin de Kentucky està dominada per les instal·lacions militars de l'adjacent Fort Knox.

## Comunitats
### Ciutats

* Elizabethtown, seu del comtat
* Muldraugh, Kentucky (parcialment dins Meade County)
* Radcliff, Kentucky
* Sonora
* Upton (parcialment al LaRue County)
* Vine Grove
* West Point

### Comunitats no incorporades (Unincorporated communities)

* Big Spring, Kentucky
* Blue Ball, Kentucky
* Cecilia
* Colesburg
* Dever Hollow
* Eastview
* Glendale
* Harcourt
* Howell Spring
* Hardin Springs
* Howe Valley
* Mill Creek
* New Fruit
* Nolin
* Old Stephensburg
* Quaker Valley
* Red Mills
* Rineyville
* St. John
* Star Mills
* Stephensburg
* Summitt
* Tip Top
* Tunnel Hill
* Vertrees
* White Mills
* Youngers Creek

## Referències

* ↑ «Find a County». National Association of Counties. [Consulta: 7 juny 2011].
* ↑ «Hardin County». The Kentucky Encyclopedia, 2000. Arxivat de l'original el 17 de juliol 2019. [Consulta: 22 agost 2014].
* 1 2 «State & County QuickFacts». United States Census Bureau. Arxivat de l'original el 2011-06-07. [Consulta: 8 març 2014].
* ↑ «U.S. Decennial Census». United States Census Bureau. [Consulta: 16 agost 2014].
* ↑ «Historical Census Browser». University of Virginia Library. Arxivat de l'original el 26 de desembre 2013. [Consulta: 16 agost 2014].
* ↑ «Population of Counties by Decennial Census: 1900 to 1990». United States Census Bureau. [Consulta: 16 agost 2014].
* ↑ «Census 2000 PHC-T-4. Ranking Tables for Counties: 1990 and 2000». United States Census Bureau. [Consulta: 16 agost 2014].
* ↑ http://louisville.bizjournals.com/louisville/stories/2010/05/24/daily42.html
# Corporació pública

Corporació pública és tota persona jurídica de base territorial que assumeix la prestació d'un servei públic que és al mateix temps comú a tots els seus associats i que és una de les funcions que ha d'exercir l'estat. El crea l'estat perseugint una major eficàcia i agilitat. Són exemples: col·legis professionals i cambres de comerç.

## Referències

* ↑ Pérez de Lama, 1998, p. 696.

## Bibliografia

* Pérez de Lama, Ernesto (dir.). Manual del Estado Español 1999. Madrid: LAMA, 1998. ISBN 84-930048-0-4.
# Corporació de Radiodifusió Palestina

La Corporació de Radiodifusió Palestina (en anglès: Palestinian Broadcasting Corporation o PBC) és l'ens encarregat de la ràdio i televisió pública dels Territoris Palestins.
Té una emissora de ràdio subsidiària coneguda com la Veu de Palestina i un canal per satèl·lit conegut com a Canal Satèl·lit Palestí. Palestina TV va començar a emetre el 1996 a Gaza. El primer director de la PBC va ser l'activista de Fatah i lleial Arafat Radwan Abu Ayyash, antic director de l'Associació de Periodistes Àrabs.
El 19 de gener del 2002, les Forces de Defensa d'Israel van utilitzar explosius per destruir l'edifici principal de cinc plantes i la torre de transmissió de la PBC a Ramal·lah, al·legant que era una represàlia per l'assassinat de sis persones a mans d'un pistoler palestí vinculat a Fatah. Posteriorment, el govern israelià va assenyalar a la PBC per emetre material considerat antisemita o que incitava a la violència.
En 2009, aquesta corporació va ser acceptada com a membre de la UER, per la qual cosa eventualment podria participar en el Festival de la Cançó d'Eurovisió des de 2010. Fins al moment, l'ens no manifestat cap opinió referent al fet que l'Estat d'Israel també participa en aquest certamen.

## Referències

* ↑ Jamal, Amal. Media politics and democracy in Palestine : political culture, pluralism, and the Palestinian authority. Brighton [England]: Sussex Academic Press, 2005, p. 78. ISBN 1-84519-039-4.
* ↑ Department Of State. The Office of Electronic Information, Bureau of Public Affairs. «Israel and the occupied territories» (en anglès). [Consulta: 17 maig 2022].
* ↑ «Palestinians seek $10m for radio attack» (en anglès). Palestinians seek $10m for radio attack, 24-01-2002.
* ↑ «Palestine Public Broadcasting Corporation – ABU» (en anglès americà). [Consulta: 19 setembre 2021].
# Copa del Món de Futbol 2018 - Grup E

El Grup E de la Copa del Món de Futbol 2018, realitzada a Rússia, està compost per quatre equips, que s'enfrontaran entre ells amb un total de sis partits. Quan acabin aquests partits, els dos equips amb més punts es classificaran per a la fase següent.
El primer lloc d'aquest grup s'enfrontarà contra el segon del grup F. El segon lloc del grup s'enfrontarà al primer del grup F.

## Integrants

El grup E està integrat per les seleccions següents:
| Brasil | Suïssa | Costa Rica | Sèrbia |
Segons el Ranking Mundial de la FIFA del 15 de març del 2018, Brasil estava classificada en 2n lloc, Suïssa en el 8è, Costa Rica en el 26è i Sèrbia en el 34è.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Brasil | 3 | 2 | 1 | 0 | 5 | 1 | +4 | 7 | Avança a segona fase |
| 2 | Suïssa | 3 | 1 | 2 | 0 | 5 | 4 | +1 | 5 | Avança a segona fase |
| 3 | Sèrbia | 3 | 1 | 0 | 2 | 2 | 4 | −2 | 3 | |
| 4 | Costa Rica | 3 | 0 | 1 | 2 | 2 | 5 | −3 | 1 | |

## Partits
### Brasil vs. Suïssa

| Brasil | 1–1 | Suïssa |
| Coutinho 20' | Informe | Zuber 50' |

### Costa Rica vs. Sèrbia

| Costa Rica | 0–1 | Sèrbia |
| | Informe | Kolarov 56' |

### Brasil vs. Costa Rica

| Brasil | 2–0 | Costa Rica |
| Coutinho 90+1' Neymar 90+7' | Informe | |

### Sèrbia vs. Suïssa

| Sèrbia | 1–2 | Suïssa |
| Mitrović 5' | Informe | Xhaka 52' Shaqiri 90' |

### Sèrbia vs. Brasil

| Sèrbia | 0–2 | Brasil |
| | Informe | Paulinho 36' Thiago Silva 68' |

### Suïssa vs. Costa Rica

| Suïssa | 2–2 | Costa Rica |
| Džemaili 31' Drmić 88' | Informe | Waston 56' Sommer 90+3' (p.p.) |

## Referències

* ↑ FIFA.com. «Clasificación Mundial FIFA/Coca Cola - Clasificación completa - FIFA.com» (en espanyol europeu), 15-03-2018. Arxivat de l'original el 2020-04-26. [Consulta: 26 gener 2020].
* ↑ «Match report – Group E – Brazil-Switzerland» (PDF). Fédération Internationale de Football Association, 17-06-2018.
* ↑ «Match report – Group E – Costa Rica-Serbia» (PDF). Fédération Internationale de Football Association, 17-06-2018.